b'\n_START_ARTICLE_\nBuilding 64\n_START_PARAGRAPH_\nBygning 64 var den f\xc3\xb8rste bygning, der blev bygget p\xc3\xa5 \xc3\xb8en Alcatraz ud for kysten ved San Francisco i USA. Bygningen var beregnet p\xc3\xa5 milit\xc3\xa6re officerer og deres familier,  der skulle bo p\xc3\xa5 \xc3\xb8en. Den ligger ved siden af anl\xc3\xb8bsbroen p\xc3\xa5 den syd\xc3\xb8stlige side af \xc3\xb8en, nedenfor inspekt\xc3\xb8rens hus. Bygningen er en tre-etagers boligblok og blev bygget i 1905 p\xc3\xa5 stedet ud fra en kaserne, som havde v\xc3\xa6ret der siden 1860\'erne. Bygningen fungerede som kaserne fra 1906 til 1933. En af dens st\xc3\xb8rste lejligheder i det sydvestlige hj\xc3\xb8rne blev kendt som "Cow Palace" og en n\xc3\xa6rliggende gyde blev kendt som "Chinatown"._NEWLINE_I det f\xc3\xb8derale f\xc3\xa6ngsels tid forfaldt bygningen efterh\xc3\xa5nden, og nye indkvarteringsmuligheder blev bygget p\xc3\xa5 paradegrunden, men de fleste familier, som ankom til \xc3\xb8en, blev midlertidigt indkvarteret i bygning 64, indtil et v\xc3\xa6relse i de nyere bygninger blev ledigt. De fleste af de boligkvarterer, som blev bygget, er siden blevet revet ned, men bygning 64 st\xc3\xa5r fortsat og er siden blevet renoveret. Under bes\xc3\xa6ttelsen af Alcatraz i 1970 malede indianere r\xc3\xb8d grafitti p\xc3\xa5 f\xc3\xa6ngselsmurene og skrev bl.a. "indianere er velkommen" og "indianernes land". Der er nu en bogbutik i stueetagen p\xc3\xa5 venstre side af bygningen.'